Contingut
Índex 🔎︎

# Escapça

Permet escapçat la visualització d'una imatge inserida. Només s'escapça la visualització; no es modifica la imatge inserida. S'ha de seleccionar una imatge per habilitar l'escapçament.

A l'Impress i al Draw no es mostra cap diàleg si feu clic a la icona, però veieu vuit anses d'escapçament. Obriu el menú contextual d'una imatge seleccionada i trieu Escapça la imatge, si voleu utilitzar el diàleg per escapçar-la.

Arrossegueu una de les vuit anses d'escapçament per escapçar la imatge.

Escapça

## Escapça

Utilitzeu aquesta àrea per a tallar o escalar el gràfic seleccionat, o per a afegir-hi espai al voltant.

### Conserva l'escala

Conserva l'escala original del gràfic quan l'escapceu, de manera que només canvia la mida del gràfic.

### Conserva la mida

Conserva la mida original del gràfic quan l'escapceu, de manera que només en canvia l'escala. Per reduir l'escala del gràfic, seleccioneu aquesta opció i introduïu valors negatius als quadres d'escapçament. Per augmentar-ne l'escala, introduïu valors positius en aquests quadres.

### Esquerra

Si l'opció Conserva l'escala està seleccionada, introduïu un valor positiu per a retallar el cantó esquerre de l'objecte gràfic o bé introduïu un valor negatiu per a afegir espai en blanc a l'esquerra de l'objecte. Si l'opció Conserva la mida està seleccionada, introduïu un valor positiu per a augmentar l'escala horitzontal del gràfic o bé un valor negatiu per a reduir l'escala horitzontal del gràfic.

### Dreta

Si l'opció Conserva l'escala està seleccionada, introduïu un valor positiu per a retallar el cantó dret de l'objecte gràfic o bé introduïu un valor negatiu per a afegir espai en blanc a la dreta de l'objecte. Si l'opció Conserva la mida està seleccionada, introduïu un valor positiu per a augmentar l'escala horitzontal del gràfic o bé un valor negatiu per a reduir l'escala horitzontal del gràfic.

### Superior

Si l'opció Conserva l'escala està seleccionada, introduïu un valor positiu per retallar el cantó superior del gràfic o bé introduïu un valor negatiu per a afegir espai en blanc a sobre del gràfic. Si l'opció Conserva la mida està seleccionada, introduïu un valor positiu per augmentar l'escala vertical del gràfic o bé un valor negatiu per reduir l'escala vertical del gràfic.

### Inferior

Si l'opció Conserva l'escala està seleccionada, introduïu un valor positiu per a retallar el cantó inferior del gràfic o bé introduïu un valor negatiu per a afegir espai en blanc a sota de l'objecte. Si l'opció Conserva la mida està seleccionada, introduïu un valor positiu per a augmentar l'escala vertical del gràfic o bé un valor negatiu per a reduir l'escala vertical del gràfic.

## Escala

Canvia l'escala del gràfic seleccionat.

### Amplada

Introduïu l'amplada, com a percentatge, del gràfic seleccionat.

### Alçada

Introduïu l'alçada del gràfic seleccionat com a percentatge.

## Mida de la imatge

Canvia la mida del gràfic seleccionat.

### Amplada

Introduïu una amplada per al gràfic seleccionat.

### Alçada

Introduïu una alçada per al gràfic seleccionat.

### Camp de previsualització

Mostra una previsualització de la selecció actual.

## Mida original

Restaura la mida original del gràfic seleccionat.